text: Изправят на съд непълнолетни за грабеж – Труд
  Изправят на съд непълнолетни за грабеж
  Районна прокуратура – Ловеч внесе в съда обвинителен акт срещу двама непълнолетни, извършили грабеж.
  Обвинението срещу Тихомир А. и Тихомир Т / и двамата на 17 години /
  е за това, че на 23 март тази година около 2 в Угърчин на ул. "Г. Бенковски" задигнали монети на обща стойност 1,70 лв. от Стефан Б.като го ритали и замеряли с цепеници. Отправили му и заплахи : "Ако не ни дадеш пари, ще ти режем главата!".
  Двамата обвиняеми били на гости в свой познат, където пили бира. Вечерта тръгнали да се прибират и по пътя решили да влязат в дома на пострадалият, за да вземат пари за пиене. Познавали собственика, защото единият обвиняем му помагал преди време – чистил му двора, носил му дърва. Влезли в двора като прескочили през оградата. Тихомир А. отвил бушоните и осветлението в къщата изгаснало. Двамата започнали да тропат и блъскат по входната врата на къщата. След това Тихомир А. натиснал единия прозорец, отворил го и влязъл в стаята и от една кутия взел някакви монети.
  През това време обвиняемия Тихомир Т. успял да отвори с ритане вратата и влизайки вътре се сбил с пострадалия, като му казал: "дай ми 5 лева, дай ми хляб, дай ми ракия, ако не ни дадеш ще ти режем главата." Докато се борил с едното момче пострадалия видял, че през прозореца е влязло друго момче и тръгнал към него. В това време Тихомир Т. влязъл в стаята и взел една кутия с лекарства, тъй като мислел, че в нея има пари. След това двамата обвиняемия излезли навън, взели от наредените пред входната врата цепеници и започнали да замерват пострадалия с тях. С откраднатите монети си взели кафе от кафе-автомат и го изпили.